62024CO0450_INF
Unionin tuomioistuimen määräys (yhdeksäs jaosto) 10.2.2025 – [Cudu] (
i
)
(Asia C‑450/24)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Euroopan unionin perusoikeuskirjan 17 artikla – Omistusoikeus – Puitepäätös 2005/212/YOS – Rikoksen tuottaman hyödyn ja rikoksella saadun omaisuuden sekä rikoksentekovälineiden menetetyksi tuomitseminen – Kansallinen lainsäädäntö, jossa säädetään kauttakulkutavaroiden lainvastaiseksi purkamiseksi tehdyn rikoksen tekemiseen käytetyn omaisuuden menetetyksi tuomitsemisesta kyseessä olevalle jäsenvaltiolle – Kolmannelle kuuluva omaisuus
Oikeudellinen yhteistyö rikosasioissa – Rikoksen tuottaman hyödyn ja rikoksella saadun omaisuuden sekä rikoksentekovälineiden menetetyksi tuomitsemisesta tehty puitepäätös – Soveltamisala – Menetetyksi tuomitseminen – Käsite – Kansallinen toimenpide, joka johtaa kauttakulkutavaroiden lainvastaiseksi purkamiseksi tehdyn rikoksen tekemiseen käytetyn vilpittömässä mielessä olevalle kolmannelle kuuluvan omaisuuden menetetyksi tuomitsemiseen valtiolle – Kansallisen tuomioistuimen rikoksen yhteydessä määräämä toimenpide, joka johtaa takavarikoidun omaisuuden pysyvään menetykseen – Kuuluminen – Perusoikeudet – Omaisuudensuoja – Kansallinen säännöstö, jossa sallitaan kauttakulkutavaroiden lainvastaiseksi purkamiseksi tehdyn rikoksen tekemiseen käytetyn vilpittömässä mielessä olevalle kolmannelle kuuluvan omaisuuden menetetyksi tuomitseminen valtiolle – Ei voida hyväksyä
(Euroopan unionin perusoikeuskirjan 17 artiklan 1 kohta; Euroopan parlamentin ja neuvoston direktiivin 2014/42 2 artiklan 4 alakohta; neuvoston puitepäätöksen 2005/212 johdanto-osan kolmas perustelukappale ja 2 artiklan 1 kohta)
(ks. 26–31 kohta ja määräysosan 1 kohta)
Ratkaisu
Rikoksen tuottaman hyödyn ja rikoksella saadun omaisuuden sekä rikoksentekovälineiden menetetyksi tuomitsemisesta 24.2.2005 tehdyn neuvoston puitepäätöksen 2005/212/YOS 2 artiklan 1 kohtaa, luettuna Euroopan unionin perusoikeuskirjan 17 artiklan 1 kohdan valossa,
on tulkittava siten, että
se on esteenä kansalliselle lainsäädännölle, jossa sallitaan se, että kauttakulkutavaroiden lainvastaisen purkamisrikoksen tekemiseen käytetty väline tuomitaan menetetyksi valtiolle, kun kyseinen väline kuuluu vilpittömässä mielessä olevalle kolmannelle.
(
i
)	Tämän asian nimi on kuvitteellinen nimi. Se ei vastaa asian minkään asianosaisen todellista nimeä.